pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เผยคนไทยตื่นตัวปัญหาเฟคนิวส์ข่าวสุขภาพ
วันเสาร์ที่ 5 กุมภาพันธ์ 2565
ดีอีเอส เผยคนไทยตื่นตัวปัญหาเฟคนิวส์ข่าวสุขภาพ
ดีอีเอส เผยคนไทยตื่นตัวปัญหาเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองสรุปข้อมูลรายสัปดาห์จากศูนย์ต่อต้านข่าวปลอมพบคนไทยตื่นตัวปัญหาเฟคนิวส์ข่าวสุขภาพมากขึ้นจากผลการตรวจสอบเบาะแสข่าวปลอมในภาพรวม56เรื่องพบเป็นข่าวจริงเกือบครึ่งโดยหลักๆเป็นข่าวเกี่ยวกับโควิดและที่เกี่ยวข้อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 28ม.ค. – 3ก.พ. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,482,846 ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน200ข้อความรวมเรื่องที่ต้องดําเนินการตรวจสอบ102เรื่องในจํานวนนี้เป็นเรี่องโควิด32เรื่อง
โดยจากการประสานงานตรวจสอบข่าวล่าสุดได้รับผลการตรวจสอบแล้วจํานวน56เรื่องพบว่าเป็นข่าวจริง21เรื่องและที่น่าสนใจคือในจํานวนข่าวจริงนี้ส่วนใหญ่อยู่ในหมวดข่าวสุขภาพและเป็นประเด็นเกี่ยวกับโควิดได้แก่เรื่องสธ.เตรียมนําวัคซีนซิโนแวคมาใช้สําหรับเด็ก3ขวบเรื่องวิธีการทิ้งชุดตรวจโควิด-19 ATKให้ถูกต้องและไม่ปนเปื้อนเรื่องตรวจโควิด-19เพื่อเคลมประกันผู้ตรวจต้องเสียค่าใช้จ่ายเองเรื่องสธ.เพิ่มระบบแชทบอทในหมอพร้อมสําหรับตอบคําถามโควิด-19และเรื่องซีบีเมดดิคอลแอนด์แล็บและสปสช.เปิดตรวจโควิด-19แบบRT- PCRฟรีเป็นต้น
นอกจากนี้ยังมีข่าวในหมวดนโยบายรัฐ/ข่าวสารราชการที่เกี่ยวเนื่องกับมาตรการเยียวยาประชาชนบรรเทาความเดือดร้อนจากสถานการณ์โควิดได้แก่เรื่องครม.อนุมัติลดเงินสมทบประกันสังคมม.40เริ่ม1ก.พ.- 31ก.ค.65โดยทุกข่าวที่ได้รับผลการตรวจสอบแล้วได้มีการเผยแพร่ประชาสัมพันธ์ผ่านช่องทางต่างๆเพื่อให้เข้าถึงประชาชนในวงกว้าง
นางสาวนพวรรณกล่าวว่าประชาชนคือภาคส่วนสําคัญในการทํางานขับเคลื่อนการแก้ไขปัญหาข่าวปลอมจึงขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-โฆษก ศบค. แจงผู้ที่จะเดินทางเข้า 4 จังหวัดชายแดนภาคใต้ ไม่จำเป็นต้องมีใบอนุญาตขอเข้าพื้นที่ โดยจังหวัดสามารถมีมาตรการกักตัวในพื้นที่ 14 วันเพื่อดูอาการ
วันพุธที่ 30 มิถุนายน 2564
โฆษก ศบค. แจงผู้ที่จะเดินทางเข้า 4 จังหวัดชายแดนภาคใต้ ไม่จําเป็นต้องมีใบอนุญาตขอเข้าพื้นที่ โดยจังหวัดสามารถมีมาตรการกักตัวในพื้นที่ 14 วันเพื่อดูอาการ
โฆษก ศบค. แจงผู้ที่จะเดินทางเข้า 4 จังหวัดชายแดนภาคใต้ ไม่จําเป็นต้องมีใบอนุญาตขอเข้าพื้นที่ โดยจังหวัดสามารถมีมาตรการกักตัวในพื้นที่ 14 วันเพื่อดูอาการ
วันนี้ (30 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) กล่าวถึงความชัดเจนของการเดินทางไปพื้นที่ควบคุมสูงสุดและเข้มงวด 4 จังหวัดชายแดนภาคใต้ว่า เจตนาของการออกข้อกําหนดให้ผู้ที่จะออกจากพื้นที่ควบคุมสูงสุด 4 จังหวัดชายภาคแดนใต้ ต้องมีเอกสารที่ขออนุญาตจากทางการ เนื่องจากในพื้นที่ดังกล่าวมีการติดเชื้อเป็นจํานวนมาก จึงต้องมีมาตรการป้องกันผู้ที่จะเดินทางออกมาจากพื้นที่ 4 จังหวัดชายแดนภาคใต้ ไม่ให้นําเชื้อออกมาแพร่สู่จังหวัดอื่น ๆ โดยโฆษก ศบค. ได้แนะนําในส่วนของผู้ที่จะเดินทางเข้าไปในพื้นที่ 4 จังหวัดชายแดนภาคใต้ ว่า ไม่จําเป็นที่จะต้องมีใบอนุญาตในการขอเข้าไปในพื้นที่ เพราะอาจจะทําให้ผู้เดินทางเกิดความยุ่งยาก แต่จังหวัดสามารถที่จะมีข้อปฏิบัติหรือมาตรการป้องกันที่เข้มงวดกว่าพื้นที่อื่นได้ เช่น การเดินทางเข้าจังหวัดต้องกักตัวในพื้นที่ 14 วันเพื่อดูอาการ เป็นต้น ซึ่งจะทําให้การดําเนินงานง่ายและรวดเร็วกว่า
โฆษก ศบค. กล่าวในช่วงท้ายว่า สถานการณ์การติดเชื้อที่ยาวนานเป็นปี ทําให้เกิดความทุกข์ ความเหนื่อยล้า ทั้งทางด้านจิตใจ อารมณ์ และสังคม สิ่งเหล่านี้เป็นปรากฏการณ์ที่เกิดขึ้นทั่วโลก ไม่ใช่เฉพาะแต่ในประเทศไทย จึงขอความร่วมมือทุกท่านให้ “ฮึดสู้” สร้างกําลังใจกันในสังคมให้ได้มากที่สุด เพื่อเราจะได้ก้าวผ่านความทุกข์ยาก ความลําบากเหล่านี้ไปด้วยกัน
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-EXIM BANK ขานรับกระทรวงการคลัง ออกมาตรการ “ซ่อม สร้าง เสริม” ช่วยเหลือเยียวยาลูกค้าและผู้ประกอบการไทยจากโควิด-19
วันอังคารที่ 29 มิถุนายน 2564
EXIM BANK ขานรับกระทรวงการคลัง ออกมาตรการ “ซ่อม สร้าง เสริม” ช่วยเหลือเยียวยาลูกค้าและผู้ประกอบการไทยจากโควิด-19
EXIM BANK ช่วยเหลือและเยียวยาลูกค้าและผู้ประกอบธุรกิจส่งออกและเกี่ยวเนื่อง ผู้นําเข้า และนักลงทุนไทย จากผลกระทบของโควิด-19 ด้วย มาตรการ “ซ่อม สร้าง เสริม” โดยการจัดแพ็กเกจทางการเงินหลากหลายรูปแบบให้เหมาะสมตามความต้องการของธุรกิจ
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ได้ช่วยเหลือและเยียวยาลูกค้าและผู้ประกอบธุรกิจส่งออกและเกี่ยวเนื่อง ผู้นําเข้า และนักลงทุนไทย จากผลกระทบของโควิด-19 ด้วย มาตรการ “ซ่อม สร้าง เสริม” โดยการจัดแพ็กเกจทางการเงินหลากหลายรูปแบบให้เหมาะสมตามความต้องการของธุรกิจ EXIM BANK “ซ่อม” พักหนี้ เยียวยาธุรกิจ “สร้าง” ทางออกให้กับธุรกิจทั้งการยกระดับและหาช่องทางการค้าใหม่ และ “เสริม” เติมเงินทุน โดยการจัดทีมดูแลลูกค้าและผู้ประกอบการอย่างใกล้ชิด สามารถช่วยเหลือก่อนลูกค้าร้องขอ ตั้งแต่เริ่มการแพร่ระบาดของโควิด-19 ในประเทศไทย จนถึงปัจจุบัน EXIM BANK ได้ให้ความช่วยเหลือแก่ลูกค้าที่ได้รับผลกระทบของโควิด-19 เป็นจํานวนกว่า 2,800 ราย คิดเป็นวงเงินรวมประมาณ 48,000 ล้านบาท โดยเป็น SMEs ถึงร้อยละ 85
กรรมการผู้จัดการ EXIM BANK กล่าวว่า EXIM BANK ปล่อยสินเชื่อฟื้นฟูเป็นอันดับ 1 ของสถาบันการเงินเฉพาะกิจของรัฐ สอดรับกับมาตรการทางการเงินเพิ่มเติมของกระทรวงการคลังและธนาคารแห่งประเทศไทย (ธปท.) ในการช่วยเหลือฟื้นฟูผู้ประกอบธุรกิจที่ได้รับผลกระทบจากการระบาดของโควิด-19 ทั้งนี้ มาตรการของ EXIM BANK เพื่อสนับสนุนธุรกิจส่งออกและเกี่ยวเนื่อง ผู้นําเข้า และนักลงทุนที่ได้รับผลกระทบจากโควิด-19 ประกอบด้วย 1. การพักชําระหนี้ทั้งเงินต้นและดอกเบี้ยให้แก่ลูกค้าที่ได้รับผลกระทบทั้งทางตรงและทางอ้อม อย่างต่อเนื่อง 2. สินเชื่อฟื้นฟู เพื่อเพิ่มสภาพคล่องทางธุรกิจให้แก่ลูกค้าและผู้ประกอบการ วงเงินสูงสุด 150 ล้านบาท อัตราดอกเบี้ย 2% ต่อปี ระยะเวลาโครงการ 5 ปี ฟรี! ค่าธรรมเนียมการใช้สินเชื่อ 3. สินเชื่อเพื่อการลงทุนและเพิ่มประสิทธิภาพการผลิต วงเงินสูงสุด 100 ล้านบาทต่อราย อัตราดอกเบี้ยต่ําสุด 2% ต่อปี ระยะเวลากู้สูงสุด 7 ปี 4. สินเชื่อ Global อุ่นใจ วงเงินสูงสุด 100 ล้านบาท อัตราดอกเบี้ยต่ําสุด 3% ต่อปี 5. สินเชื่อส่งออกสุข สุด สุด เพื่อช่วยเหลือผู้ประกอบการที่เพิ่งเริ่มต้นส่งออก วงเงินสูงสุด 1.5 ล้านบาท อัตราดอกเบี้ย 5% ต่อปี ไม่ต้องมีหลักทรัพย์ค้ําประกัน
“EXIM BANK ทํางานอย่างใกล้ชิดร่วมกับกระทรวงการคลังและธนาคารแห่งประเทศไทย ตลอดจนภาครัฐและเอกชนที่เกี่ยวข้อง เพื่อเยียวยาลูกค้าและผู้ประกอบการ ทั้งในรูปแบบการพักชําระหนี้และให้สินเชื่อดอกเบี้ยต่ําเพื่อซ่อม สร้าง เสริมภาคอุตสาหกรรมและผู้ประกอบการไทยในภาวะวิกฤต รวมทั้งใช้โอกาสนี้ปรับปรุงประสิทธิภาพการผลิตและฟื้นฟูธุรกิจ เพื่อการเติบโตของภาคการส่งออกและเศรษฐกิจไทยอย่างยั่งยืนในระยะยาว” ดร.รักษ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-รฟม. แถลงความคืบหน้าการดำเนินคดีเกี่ยวกับการคัดเลือกเอกชนร่วมลงทุน โครงการรถไฟฟ้าสายสีส้ม
วันพุธที่ 1 กันยายน 2564
รฟม. แถลงความคืบหน้าการดําเนินคดีเกี่ยวกับการคัดเลือกเอกชนร่วมลงทุน โครงการรถไฟฟ้าสายสีส้ม
ช่วงบางขุนนนท์ - มีนบุรี (สุวินทวงศ์)
วันนี้ (1 กันยายน 2564) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. ขอแถลงคืบหน้าการดําเนินคดีเกี่ยวกับการคัดเลือกเอกชนร่วมลงทุนโครงการรถไฟฟ้าสายสีส้ม
ช่วงบางขุนนนท์ - มีนบุรี (สุวินทวงศ์) ดังนี้
วันนี้ (1 กันยายน 2564) ในคดีหมายเลขดําที่ 580/2564 ศาลปกครองสูงสุดได้มีคําสั่งยืนตามคําสั่งศาลปกครองชั้นต้นที่มีคําสั่งไม่รับคําฟ้องของผู้ฟ้องคดีในข้อหาที่ผู้ฟ้องคดีอ้างว่าการกระทําของคณะกรรมการคัดเลือกตามมาตรา 36 และ รฟม. เป็นการกระทําละเมิดต่อผู้ฟ้องคดี และที่ผู้ฟ้องคดีมีคําขอห้ามมิให้คณะกรรมการคัดเลือกตามมาตรา 36 และ รฟม. กระทําการหรือดําเนินการใด ๆ ที่เกี่ยวข้องกับการคัดเลือกเอกชนในโครงการพิพาทครั้งใหม่ โดยมีเหตุผลว่า การดําเนินการคัดเลือกเอกชนเป็นอํานาจหน้าที่ของฝ่ายปกครองตามพระราชบัญญัติการร่วมลงทุนระหว่างรัฐและเอกชน พ.ศ. 2562 ศาลปกครองไม่อาจมีคําสั่งกําหนดคําบังคับตามมาตรา 72 วรรคหนึ่ง (3)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 ให้คณะกรรมการคัดเลือกตามมาตรา 36 และ รฟม. กระทําการหรืองดเว้นกระทําการที่ยังไม่ได้เกิดขึ้นได้
ประเด็นเรื่องความคืบหน้าการฟ้องคดีทั้งหมดเกี่ยวกับการคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ – มีนบุรี (สุวินทวงศ์) สรุปได้ว่า ปัจจุบันมีการฟ้องคดีรวมจํานวน 3 คดี แบ่งเป็นคดีที่อยู่ในการพิจารณาของศาลปกครองกลาง จํานวน 2 คดี ได้แก่ คดีหมายเลขดําที่ 2280/2563 และคดีหมายเลขดําที่ 580/2564 และเป็นคดีที่อยู่ในระหว่างการไต่สวนมูลฟ้องของศาลอาญาคดีทุจริตและประพฤติมิชอบกลาง จํานวน 1 คดี คือ คดีหมายเลขดําที่อท.30/2564
คดีหมายเลขดําที่ 2280/2563 ศาลปกครองสูงสุดได้มีคําสั่งยืนตามคําสั่งศาลปกครองกลางที่จําหน่ายคดีในข้อหาที่ฟ้องขอให้เพิกถอนหลักเกณฑ์ร่วมลงทุนที่แก้ไขเพิ่มเติม ดังนั้น จึงไม่มีประเด็นพิพาทเกี่ยวกับการเพิกถอนหลักเกณฑ์อยู่ในการพิจารณาของศาลปกครองอีกต่อไป
คดีหมายเลขดําที่ 580/2564 ศาลปกครองสูงสุดได้มีคําสั่งยืนตามคําสั่งศาลปกครองกลางที่ไม่รับคําฟ้องข้อหาเกี่ยวกับการการกระทําละเมิด และคําขอห้ามมิให้คณะกรรมการคัดเลือกตามมาตรา 36 และ รฟม. กระทําการหรือดําเนินการใด ๆ ที่เกี่ยวข้องกับการคัดเลือกเอกชนในโครงการพิพาทครั้งใหม่ ไว้พิจารณา โดยให้เหตุผลว่า การดําเนินการคัดเลือกเอกชนเป็นอํานาจหน้าที่ของคณะกรรมการคัดเลือกตามมาตรา 36 และ รฟม. ตามกฎหมาย ดังนั้น จึงไม่มีประเด็นพิพาทเกี่ยวกับการดําเนินการคัดเลือกเอกชนร่วมลงทุนในครั้งใหม่อีกต่อไป
คดีหมายเลขดําที่ อท.30/2564 ศาลอาญาคดีทุจริตและประพฤติมิชอบกลางยังอยู่ในระหว่างไต่สวนมูลฟ้องยังไม่ได้รับฟ้องคดีดังกล่าวไว้พิจารณาแต่อย่างใด
ทั้งนี้ โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมฯ - มีนบุรี (สุวินทวงศ์)) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย) ติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-Japanese PM to make official visit to Thailand during May 1-2
วันพฤหัสบดีที่ 28 เมษายน 2565
Japanese PM to make official visit to Thailand during May 1-2
Japanese PM to make official visit to Thailand during May 1-2
April 28, 2022, Government Spokesperson Thanakorn Wangboonkongchana disclosed that H.E. Mr. KISHIDA Fumio, Prime Minister of Japan, is scheduled to make an official visit to Thailand during May 1-2, 2022.
This visit will be the first official visit to Thailand of Prime Minister Kishida, and the first official visit of a Japanese Prime Minister in 9 years, following the latest visit of former Prime Minister Shinzo Abe in 2013. This visit of Prime Minister Kishida is considered a special one, as this year marks the 135th anniversary of diplomatic relations between the two countries. In addition, Thailand is now the ASEAN-Japan Coordinator (2021-2023), and would also like to demonstrate its preparedness for the hosting of APEC, to be held at the end of this year.
During the visit, the Japanese Prime Minister is scheduled to have a bilateral meeting with Prime Minister and Defense Minister Gen. Prayut Chan-o-cha to discuss reinforcement of relations and cooperation between the two countries in both health, economic and security dimensions, as well as sub-regional and regional development, and post-COVID-19 recoveries. Both leaders will also exchange views on the ongoing international situation, and witness the signing of MOU and agreements between the two countries.
รัฐบาลไทย-ข่าวทำเนียบรัฐบาล-ครม. อนุมัติวงเงิน 150.69 ล้านบาท แก้ปัญหาการระบาดโควิด -19 ในเรือนจำทั่วประเทศ จัดซื้ออุปกรณ์ 19 รายการ
วันอังคารที่ 22 กุมภาพันธ์ 2565
ครม. อนุมัติวงเงิน 150.69 ล้านบาท  แก้ปัญหาการระบาดโควิด -19 ในเรือนจําทั่วประเทศ จัดซื้ออุปกรณ์ 19 รายการ
ครม. อนุมัติวงเงิน 150.69 ล้านบาท  แก้ปัญหาการระบาดโควิด -19 ในเรือนจําทั่วประเทศ จัดซื้ออุปกรณ์ 19 รายการ
วันที่ 22 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรีเผยคณะรัฐมนตรีมีมติเห็นชอบอนุมัติการแก้ไขปัญหาการระบาดโรคติดเชื้อไวรัส โควิด-19 ในเรือนจําและทัณฑสถานวงเงินรวม 150.69 ล้านบาทเพื่อให้กรมราชทัณฑ์นําไปจัดหาวัสดุและอุปกรณ์ ที่จําเป็นต้องใช้ในการแก้ไขปัญหาการระบาดโรคโควิด-19 จํานวน 19 รายการ ให้กับเจ้าหน้าที่และผู้ต้องขังในเรือนจําและทัณฑสถานทั่วประเทศ ได้แก่ ชุดอุปกรณ์ป้องกันส่วนบุคคล (PPE) จํานวน 162,000 ตัว หน้ากากอนามัย N95 162,000 ชิ้น ถุงมือยาง 540,000 คู่ ชุดตรวจ ATK จํานวน 454,674 ชุด นอกจากนี้ ยังมี แอลกอฮอล์น้ํา เครื่องวัดออกซิเจนปลายนิ้ว น้ํายาตรวจหาเชื้อไวรัส (น้ํายา PCR ) เป็นต้น เพื่อแจกจ่ายให้กับเรือนจําและทัณฑสถานที่มีความจําเป็นต้องใช้แต่ยังคงไม่เพียงพอต่อความต้องการ
-------------------------
รัฐบาลไทย-ข่าวทำเนียบรัฐบาล-อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ
วันพุธที่ 30 มีนาคม 2565
อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ
.....
ที่ประชุม ครม. (29 มี.ค. 65) อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.63 ล้านคน 100 บาท/คน/ 3 เดือน เป็นเวลา 3 เดือน (เม.ย. - มิ.ย. 65)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​Cabinet approves industrial standard of public playground equipment to better protect children’s health
วันพฤหัสบดีที่ 9 ธันวาคม 2564
​Cabinet approves industrial standard of public playground equipment to better protect children’s health
​Cabinet approves industrial standard of public playground equipment to better protect children’s health
December 7, 2021, Government Spokesperson Thanakorn Wangboonkongchana disclosed that the cabinet, in its weekly meeting, approved 4 draft ministerial regulations prescribing industrial and safety standard of public playground equipment to better protect the health of children and prevent death and injury.
The 4 draft ministerial regulations are:
1. Draft Ministerial Regulation on Thai Industrial Standard for Public Playground Equipment: Swings, B.E. ...
2. Draft Ministerial Regulation on Thai Industrial Standard for Public Playground Equipment: Sliders, B.E. ...
3. Draft Ministerial Regulation on Thai Industrial Standard for Public Playground Equipment: Carousels, B.E. ...
4. Draft Ministerial Regulation on Thai Industrial Standard for Public Playground Equipment: Rocking Equipment, B.E. ...
The 4 draft ministerial regulations prescribe Thai Industrial Standard for swings, sliders, playground carousels, and rocking equipment, in accordance with the resolution made at the 10th National Health Assembly, and in line with the National Strategy regarding public sector rebalancing and development, which aims to reform the country's governmental administrative services and regulations to facilitate the people.
รัฐบาลไทย-ข่าวทำเนียบรัฐบาล-ปลดล็อก “พืชกระท่อม” ออกจากยาเสพติด มีผล 24 ส.ค. นี้ ปลูกกินได้แล้ว
วันจันทร์ที่ 23 สิงหาคม 2564
ปลดล็อก “พืชกระท่อม” ออกจากยาเสพติด มีผล 24 ส.ค. นี้ ปลูกกินได้แล้ว
....
พ.ร.บ.ยาเสพติดให้โทษ (ฉบับที่
รัฐบาลไทย-ข่าวทำเนียบรัฐบาล-สธ.ห่วงประชาชนท่องเที่ยวช่วงฤดูหนาว แนะดูแลความอบอุ่นร่างกาย - ใช้ UP ป้องกันโควิด
วันเสาร์ที่ 4 ธันวาคม 2564
สธ.ห่วงประชาชนท่องเที่ยวช่วงฤดูหนาว แนะดูแลความอบอุ่นร่างกาย - ใช้ UP ป้องกันโควิด
สธ. ห่วงสุขภาพประชาชนเดินทางท่องเที่ยวช่วงฤดูหนาว โดยเฉพาะผู้ที่มีโรคประจําตัว ผู้สูงอายุ เด็กเล็ก ขึ้นภูเขาสูง ยอดดอย ร่างกายปรับตัวไม่ทันอาจเจ็บป่วยได้ง่าย แนะจัดเตรียมเสื้อผ้าเครื่องกันหนาวให้เหมาะสม และยังต้อเข้มมาตรการป้องกันตนเองจากโรคโควิด 19
กระทรวงสาธารณสุข ห่วงสุขภาพประชาชนเดินทางท่องเที่ยวช่วงฤดูหนาว โดยเฉพาะผู้ที่มีโรคประจําตัว ผู้สูงอายุ เด็กเล็ก ขึ้นภูเขาสูง ยอดดอย ร่างกายปรับตัวไม่ทันอาจเจ็บป่วยได้ง่าย แนะจัดเตรียมเสื้อผ้าเครื่องกันหนาวให้เหมาะสม รักษาความอบอุ่นของร่างกาย และยังต้องเข้มมาตรการป้องกันตนเองจากโรคโควิด 19
นายแพทย์รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข กล่าวว่า ขณะนี้ภาคอีสานและภาคเหนือของไทยเริ่มมีอากาศหนาวเย็น นักท่องเที่ยวนิยมเดินทางไปท่องเที่ยวมากขึ้น โดยเฉพาะพื้นที่ภูเขาหรือยอดดอย ซึ่งพื้นที่สูงจะมีอากาศเบาบาง ออกซิเจนน้อยลง อาจทําให้เกิดอาการออกซิเจนในกระแสเลือดลดต่ําลงแบบไม่รู้ตัว อาการที่พบได้ เช่น หัวใจเต้นเร็วขึ้น เหนื่อย หายใจหอบ หายใจไม่ออก หน้ามืด เป็นลม นอกจากนี้ อากาศที่หนาวเย็นอาจทําให้ร่างกายปรับตัวไม่ทัน เกิดการเจ็บป่วยด้วยโรคเกี่ยวกับระบบทางเดินหายใจได้ง่าย เช่น ไข้หวัดใหญ่ หอบหืด หลอดลมอักเสบ และปอดบวม โดยเฉพาะในกลุ่มเด็กเล็ก ผู้สูงอายุ และผู้ที่มีโรคประจําตัว เนื่องจากคนกลุ่มนี้ร่างกายอ่อนแอ มีภูมิต้านทานต่ํา ขอให้เตรียมยาประจําตัวให้เพียงพอตลอดการเดินทาง รักษาความอบอุ่นให้กับร่างกาย สวมเสื้อผ้าเครื่องกันหนาวที่เหมาะสม ไม่นอนในที่โล่งแจ้ง ไม่ดื่มเครื่องดื่มแอลกอฮอล์แก้หนาว หรือจุดเตาผิงไฟในเต็นท์เพราะเสี่ยงสูดดมก๊าซคาร์บอนไดออกไซด์และก๊าซคาร์บอนมอนนอกไซด์จากการเผาไหม้จนทําให้สมองขาดออกซิเจน เกิดอาการง่วงหลับโดยไม่รู้ตัวและเสียชีวิตได้
นายแพทย์รุ่งเรือง กล่าวต่อว่า ในช่วงนี้ประเทศไทยยังพบการแพร่ระบาดของโรคโควิด 19 ดังนั้น การท่องเที่ยวในสถานที่ที่มีคนรวมตัวจํานวนมาก อากาศถ่ายเทไม่สะดวก หรือมีการสัมผัสจุดสัมผัสร่วมกัน เช่น ราวบันได ลูกบิดประตู ถือเป็นความเสี่ยงที่อาจทําให้ติดเชื้อและแพร่เชื้อโควิด 19 ได้ จึงขอให้เคร่งครัดมาตรการป้องกันตัวเอง ด้วยการสวมหน้ากากอนามัย ล้างมือบ่อยๆ เว้นระยะห่าง ตรวจวัดอุณหภูมิและสแกนไทยชนะทุกครั้งที่เข้าไปยังสถานที่ต่างๆ เพื่อให้ท่องเที่ยวได้อย่างปลอดภัย
************************************ 4 ธันวาคม 2564
รัฐบาลไทย-ข่าวทำเนียบรัฐบาล-แรงงานออกประกาศเพื่อป้องกันบรรเทาผลกระทบจากอิทธิพลพายุโซนร้อน “เตี้ยนหมู่”
วันอังคารที่ 28 กันยายน 2564
แรงงานออกประกาศเพื่อป้องกันบรรเทาผลกระทบจากอิทธิพลพายุโซนร้อน “เตี้ยนหมู่”
กสร. ก.แรงงาน ออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ ลูกจ้างเดินทางมาทํางานไม่ได้ หรือมาสาย ขอให้นายจ้างอนุญาตให้ลูกจ้างหยุดงานโดยไม่ถือเป็นวันลา และร่วมกันจัดทําแผนฉุกเฉินดูแลสถานประกอบกิจการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร)เปิดเผยว่า จากอิทธิพลพายุโซนร้อน “เตี้ยนหมู่” ซึ่งเคลื่อนตามแนวร่องมรสุมเข้าปกคลุมภาคตะวันออกเฉียงเหนือ และภาคกลางส่งผลให้บริเวณประเทศไทยตอนบนมีฝนตกมากขึ้นและมีฝนตกหนักถึงหนักมากบางแห่ง เกิดน้ําท่วมฉับพลัน น้ําป่าไหลหลาก ก่อให้เกิดปัญหาอุทกภัยและภัยธรรมชาติในหลายพื้นที่ ส่งผลให้ประชาชน สถานประกอบกิจการ นายจ้าง ลูกจ้างได้รับผลกระทบไม่สามารถประกอบกิจการและทํางานได้ตามปกติ ซึ่งนายสุชาติชมกลิ่นรัฐมนตรีว่าการกระทรวงแรงงาน มีความห่วงใยต่อลูกจ้าง นายจ้าง สถานประกอบกิจการที่ได้รับผลกระทบจากสถานการณ์ดังกล่าว พร้อมกําชับให้กรมสวัสดิการและคุ้มครองแรงงานดูแลสิทธิประโยชน์ของลูกจ้างในพื้นที่ที่ไม่สามารถทํางานได้เพราะประสบภาวะน้ําท่วม เพื่อเป็นการป้องกันและบรรเทาผลกระทบที่เกิดขึ้น กสร. จึงออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ เมื่อวันที่ 28 กันยายน 2564 โดยขอความร่วมมือนายจ้าง ลูกจ้าง และผู้เกี่ยวข้องดําเนินการดังนี้ กรณีที่อยู่อาศัยของลูกจ้างได้รับผลกระทบจากภัยธรรมชาติเป็นเหตุให้เดินทางไปทํางานไม่ได้ หรือมาทํางานสาย ขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับ เกี่ยวกับการทํางาน ระเบียบหรือคําสั่งของนายจ้าง ขอให้นายจ้างจัดทําแผนฉุกเฉินกรณีเกิดภัยธรรมชาติ เพื่อเตรียมความพร้อมในการเผชิญและแก้ไขสถานการณ์ บรรเทาความเดือดร้อนและความสูญเสีย และขอให้คณะกรรมการความปลอดภัย อาชีวอนามัย และสภาพแวดล้อมในการทํางาน ของสถานประกอบกิจการ เจ้าหน้าที่ความปลอดภัยในการทํางาน ได้ร่วมมือปฏิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ ในสถานประกอบกิจการเพื่อ ป้องกันไม่ให้เกิดอันตราย
อธิบดี กสร.กล่าวเพิ่มเติมว่า ประกาศฉบับดังกล่าว ยังมีจุดประสงค์ให้คณะกรรมการสวัสดิการ ในสถานประกอบกิจการ ร่วมมือกับนายจ้างในการดูแล และสนับสนุนการจัดสวัสดิการให้ความช่วยเหลือลูกจ้าง ที่ประสบภัยตามความเหมาะสม และให้เครือข่ายด้านแรงงานติดตามข้อมูลข่าวสารจากลูกจ้าง ผู้ได้รับผลกระทบ เพื่อแจ้งข้อมูลให้หน่วยงานของกรมสวัสดิการและคุ้มครองแรงงานทราบ และประสานงานเพื่อขอความช่วยเหลือตามความเหมาะสม รวมถึงขอให้นายจ้าง ลูกจ้าง และองค์กรแรงงานปรึกษาหารือร่วมกันในการแก้ไขปัญหา โดยหลักสุจริตใจ เพื่อเสริมสร้างสันติสุขในการบริหารแรงงาน ทั้งนี้ ได้กําชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัย เร่งประชาสัมพันธ์สร้างความเข้าใจกับนายจ้างและลูกจ้างที่ได้รับผลกระทบจากสถานการณ์ดังกล่าว รวมทั้งให้ความช่วยเหลืออย่างเต็มที่ และขอให้นายจ้าง ลูกจ้าง แสดงความเห็นอกเห็นใจกันเพื่อให้ปัญหาอุปสรรคต่างๆ คลี่คลายและผ่านพ้นวิกฤตไปด้วยดี
รัฐบาลไทย-ข่าวทำเนียบรัฐบาล-รมช.มนัญญา มอบอุปกรณ์ทางการแพทย์ให้กับโรงพยาบาลบ้านไร่ จ.อุทัยธานี
วันพุธที่ 4 สิงหาคม 2564
รมช.มนัญญา มอบอุปกรณ์ทางการแพทย์ให้กับโรงพยาบาลบ้านไร่ จ.อุทัยธานี
รมช.มนัญญา มอบอุปกรณ์ทางการแพทย์ให้กับโรงพยาบาลบ้านไร่ จ.อุทัยธานี
รมช.มนัญญามอบอุปกรณ์ทางการแพทย์ให้กับโรงพยาบาลบ้านไร่จ.อุทัยธานี
​นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์มอบอุปกรณ์ทางการแพทย์เพื่อใช้ในการดูแลผู้ป่วยโรคโควิด-19 และกล่าวให้กําลังใจแก่บุคลากรทางการแพทย์โรงพยาบาลบ้านไร่ซึ่งจากสถานการณ์การแพร่ระบาดของโควิด-19ตั้งแต่ช่วงเดือนเมษายนที่ผ่านมา ประเทศไทยมีผู้ติดเชื้อเพิ่มขึ้นจํานวนมาก ทําให้โรงพยาบาลเริ่มขาดแคลนอุปกรณ์การแพทย์ในการรับมือกับวิกฤติโควิดการส่งมอบในครั้งนี้เพื่อร่วมเป็นส่วนหนึ่งในการช่วยเหลือชีวิตผู้ที่ติดเชื้อที่เพิ่มมากขึ้นอย่างต่อเนื่อง รวมถึงอุปกรณ์ป้องกันและควบคุมการแพร่ระบาดของไวรัสโควิดสําหรับบุคลากรทางการแพทย์ เพื่อป้องกันการติดเชื้อและไม่ให้แพร่กระจายไปยังผู้ป่วยอื่น ๆณ โรงพยาบาลบ้านไร่ อ.บ้านไร่ จ.อุทัยธานี
​“กระทรวงเกษตรและสหกรณ์ขอเป็นกําลังใจให้ทีมบุคลากรทางการแพทย์ในการปฏิบัติหน้าที่บุคลากรด่านหน้าทุกท่าน รวมถึงฝากความห่วงใยไปยังพี่น้องประชาชนทุกคนให้ดูแลตัวเองตามมาตรการที่ภาครัฐกําหนดอย่างเคร่งครัด เพื่อที่เราจะได้ผ่านวิกฤติในครั้งนี้ไปด้วยกันในส่วนของภาคเกษตรเราก็ไม่ทอดทิ้งได้เร่งให้ความช่วยเหลือในการกระจายผลไม้ที่มีการกระจุกตัวเนื่องจากได้รับผลกระทบจากโควิด-19ทําให้ไม่สามารถขายได้ จึงมีนโยบายในการกระจายผลผลิตผ่านขบวนการสหกรณ์เน้นผลไม้ที่ได้คุณภาพมาตรฐานGAPก่อนนํามาคัดเกรดบรรจุลงกล่องเพื่อสนับสนุนเกษตรกรสําหรับผู้ที่สนใจต้องการอุดหนุนผลไม้สหกรณ์ภาคใต้ สามารถสั่งซื้อผ่านเครือข่ายสหกรณ์ในจังหวัดของท่าน ส่วนกลางในเขตกรุงเทพและปริมณฑล สามารถสั่งซื้อได้ที่ชุมนุมสหกรณ์การเกษตรแห่งประเทศไทย จํากัด โทร.081-823 3639”รมช.มนัญญากล่าว
รัฐบาลไทย-ข่าวทำเนียบรัฐบาล-โอนคนละครึ่ง ระยะที่ 3 รอบ 2 กระตุ้นเศรษฐกิจปลายปี
วันศุกร์ที่ 1 ตุลาคม 2564
โอนคนละครึ่ง ระยะที่ 3 รอบ 2 กระตุ้นเศรษฐกิจปลายปี
วันศุกร์ที่ 1 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลโอนวงเงินแก่ผู้มีสิทธิในโครงการคนละครึ่ง ระยะที่ 3 รอบที่ 2 จํานวน 1,500 บาทแล้ว ใช้ได้ถึง 31 ธ.ค.2564 พร้อมทั้งเพิ่มความสะดวกแก่ผู้ใช้สิทธิโดยให้สามารถใช้สําหรับสั่งอาหารแบบออนไลน์ผ่านแพลตฟอร์มเดลิเวอรี่ได้ด้วย สอดคล้องกับวิถีชีวิตใหม่และสถานการณ์แพร่ระบาดของโรคโควิด-19 ทั้งนี้ คาดว่าจะช่วยกระตุ้นเศรษฐกิจในช่วงไตรมาสที่ 4 ของปีให้ขยายตัวได้มากขึ้นโดยโครงการคนละครึ่ง ระยะที่ 3 มียอดใช้จ่ายสะสมกว่า 65,000 ล้านบาท นอกจากนี้ ยังมีโครงการยิ่งใช้ยิ่งได้ ยอดใช้จ่ายกว่า 2,000 ล้านบาท โครงการเพิ่มกําลังซื้อแก่ผู้มีบัตรสวัสดิการแห่งรัฐ ยอดใช้จ่ายกว่า 7,800 ล้านบาท และโครงการเพิ่มกําลังซื้อแก่ผู้ต้องการความช่วยเหลือพิเศษ อีกกว่า 500 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บริษัท ขนส่ง จำกัด พร้อมกลับมาเปิดให้บริการเดินรถเส้นทางระหว่างประเทศไทย - สปป.ลาว รวม 9 เส้นทาง เริ่มวันที่ 15 มิถุนายนนี้
วันอังคารที่ 14 มิถุนายน 2565
บริษัท ขนส่ง จํากัด พร้อมกลับมาเปิดให้บริการเดินรถเส้นทางระหว่างประเทศไทย - สปป.ลาว รวม 9 เส้นทาง เริ่มวันที่ 15 มิถุนายนนี้
สามารถสอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า จากการหารือกับผู้ประกอบการรถโดยสารของ สปป.ลาว ในการเปิดให้บริการเดินรถเส้นทางระหว่างประเทศไทย - สปป.ลาว ในวันที่ 15 มิถุนายนนี้ โดยทั้งสองฝ่ายได้ตกลงร่วมกันที่จะเปิดเดินรถระหว่างประเทศ รวม 9 เส้นทาง จากทั้งหมด 13 เส้นทาง ซึ่งเป็นการเปิดเดินรถร่วมกันทั้งสองฝ่าย ประกอบด้วย เส้นทางกรุงเทพฯ - ปากเซ อุบลราชธานี - ปากเซ นครพนม - ท่าแขก มุกดาหาร - สะหวันนะเขต สะพานไทย (เชียงของ) - สะพานลาว (บ่อแก้ว) รถ Shuttle Bus และเปิดเดินรถเฉพาะรถไทย ประกอบด้วย เส้นทางกรุงเทพฯ - นครหลวงเวียงจันทน์ เลย - หลวงพระบาง หนองคาย - นครหลวงเวียงจันทน์ และอุดรธานี - นครหลวงเวียงจันทน์ ส่วนเส้นทางที่ยังไม่พร้อม เปิดให้บริการ 4 เส้นทาง ประกอบด้วย เส้นทางขอนแก่น - นครหลวงเวียงจันทน์ อุดรธานี - หนองคาย - วังเวียง เชียงใหม่ - หลวงพระบาง และน่าน - หลวงพระบาง เนื่องจากเป็นช่วงฤดูฝน ผู้โดยสารน้อย รวมทั้งทาง สปป. ลาว มีปัญหาค่าเงินที่อ่อนตัวและราคาน้ํามันแพง ทําให้บริษัทคู่สัญญายังไม่พร้อมเดินรถ นอกจากนี้ในส่วนของเส้นทางอุดรธานี - วังเวียง จะมีการสํารวจเส้นทางใหม่ ซึ่งจะช่วยลดระยะเวลาในการเดินรถ จากเดิมใช้เวลา 7 ชั่วโมง เหลือเพียง 4 ชั่วโมง ทั้งนี้ การเปิดให้บริการเดินรถเส้นทางระหว่างประเทศ อาจมีเปลี่ยนแปลงได้ ผู้โดยสารสามารถสอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง หรือจองตั๋ว บขส. ณ ช่องจําหน่ายตั๋วของ บขส. ทั่วประเทศ หรือผ่านทางออนไลน์ Application : E-ticket, Website บขส.
กรรมการผู้จัดการใหญ่ บขส. กล่าวเพิ่มเติมว่า บขส. ได้ประสานงานกับด่านตรวจคนเข้าเมืองในเรื่องมาตรการควบคุมการเดินทางผ่านแดน โดยผู้ที่เดินทางกับรถโดยสารระหว่างประเทศจะต้องได้รับวัคซีนป้องกันโรคติดเชื้อไวรัส COVID-19 อย่างน้อย 2 เข็ม ผู้เดินทางที่ใช้หนังสือเดินทาง (Passport) ต้องลงทะเบียน Thailand Pass มีเอกสารรับรองการฉีดวัคซีนป้องกันโรคติดเชื้อไวรัส COVID-19 ส่วนผู้โดยสารไทยที่ใช้บัตร ผ่านแดนชั่วคราว (Border Pass) ไม่ต้องลงทะเบียน Thailand Pass แต่ต้องมีเอกสารรับรองการฉีดวัคซีนป้องกันโรคติดเชื้อไวรัส COVID-19 และชาวต่างประเทศทุกคน (ยกเว้นคนไทย) ที่เดินทางเข้าประเทศ สปป.ลาว จะต้องซื้อประกันสุขภาพคุ้มครองด้วย
รัฐบาลไทย-ข่าวทำเนียบรัฐบาล-ชวนประชาชนทุกสิทธิฉีดวัคซีนไข้หวัดใหญ่ ฟรี! จองคิวล่วงหน้าได้ผ่านแอปฯ เป๋าตัง
วันพฤหัสบดีที่ 25 พฤศจิกายน 2564
ชวนประชาชนทุกสิทธิฉีดวัคซีนไข้หวัดใหญ่ ฟรี! จองคิวล่วงหน้าได้ผ่านแอปฯ เป๋าตัง
.....
สํานักงานหลักประกันสุขภาพแห่งชาติ (สปสช.) เชิญชวนประชาชนทุกสิทธิการรักษาเข้ารับการฉีดวัคซีนป้องกันโรคไข้หวัดใหญ่ตามฤดูกาลฟรี ถึง 31 ธ.ค. 64 เพื่อป้องกันการเกิดโรคที่รุนแรงและเสียชีวิตจากภาวะแทรกซ้อน โดยเฉพาะในสถานการณ์โรคโควิด-19 พร้อมเปิดช่องทางการจองคิวฉีดวัคซีนฯ ล่วงหน้าได้สะดวกยิ่งขึ้น ผ่านแอปพลิเคชัน “เป๋าตัง” โดยมีขั้นตอนดังนี้
.
1.เข้าแอปพลิเคชัน “เป๋าตัง”
2.คลิกเมนู “กระเป๋าสุขภาพ”
3.คลิก “กระเป๋าสุขภาพ สิทธิประกันสุขภาพและป้องกันโรค” ซึ่งจะปรากฎชื่อและสิทธิรักษาพยาบาล หากยังไม่ปรากฏให้ลงทะเบียนตามขั้นตอน
4.ไปที่เมนู “บริการสร้างเสริมสุขภาพ” และเลือก “สร้างเสริมภูมิคุ้มกันด้วยวัคซีน”
5.คลิก “ฉีดวัคซีนป้องกันโรคไข้หวัดใหญ่ตามฤดูกาล”
6.เลือกหน่วยบริการที่ต้องการไปฉีดวัคซีนฯ ซึ่งระบบจะทําการนัดหมายพร้อมแสดงเบอร์ติดต่อหน่วยบริการ
.
หน่วยบริการฉีดวัคซีนฯ จะครอบคลุมทั่วประเทศ ทั้ง รพ.รัฐ/ รพ.สต./ศูนย์บริการสาธารณสุขใน กทม. รวมถึงคลินิกเอกชนที่ร่วมโครงการ...สอบถามข้อมูลเพิ่มเติมได้ที่ สายด่วน สปสช. 1330 หรือ LINE @nhso
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือนประชาชนรับมือ PM 2.5
วันอังคารที่ 25 มกราคม 2565
เตือนประชาชนรับมือ PM 2.5
วันอังคารที่ 25 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนแผนรับมือป้องกันและแก้ไขปัญหาฝุ่นละออง PM 2.5 โดยช่วงวันที่ 25-28 ม.ค.65 ปริมาณฝุ่น PM 2.5 ในพื้นที่ 17 จังหวัดภาคเหนือ กทม. และปริมณฑล มีแนวโน้มสูงขึ้น เนื่องจากสภาพอากาศปิดและลมอ่อน จึงขอความร่วมมือประชาชนงดการเผาในที่โล่ง ลดกิจกรรมที่ก่อให้เกิดฝุ่นละออง ใช้รถเท่าที่จําเป็น หลีกเลี่ยงการทํากิจกรรมกลางแจ้ง และสวมหน้ากากอนามัย หากมีอาการทางสุขภาพเกิดขึ้นควรปรึกษาแพทย์ โดยในพื้นที่ กทม. มีคลินิกมลพิษทางอากาศ ใน 5 รพ. ได้แก่ รพ.ตากสิน รพ.สิรินธร รพ.กลาง รพ.ราชพิพัฒน์ และ รพ.เจริญกรุงประชารักษ์ ทั้งนี้ ประชาชนสามารถติดตามสถานการณ์คุณภาพอากาศได้ทางแอปพลิเคชัน Air4Thai หรือทางเว็บไซต์ Air4Thai.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม เร่งขยาย ทล. 3 สายตราด – หาดเล็ก จ.ตราด
วันจันทร์ที่ 16 สิงหาคม 2564
กรมทางหลวง กระทรวงคมนาคม เร่งขยาย ทล. 3 สายตราด – หาดเล็ก จ.ตราด
เพื่อสนับสนุนเขตเศรษฐกิจชายแดน ส่งเสริมท่องเที่ยว และรองรับการเป็นศูนย์กลางด้านการขนส่งระหว่างประเทศภาคตะวันออก (EEC)  มีความคืบหน้ากว่า 85%  แล้วเสร็จประมาณเดือน พฤศจิกายน ปี 2564
ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายการพัฒนาโครงข่ายทางหลวงและมาตรฐานความปลอดภัยในเส้นทาง พร้อมให้เร่งดําเนินโครงการก่อสร้างทางหลวงหมายเลข 3 (ถนนสุขุมวิท) สาย ตราด - หาดเล็ก ที่ยังอยู่ระหว่างการก่อสร้างให้เสร็จสมบูรณ์ตลอดเส้นทาง เพื่อรองรับเขตพัฒนาเศรษฐกิจพิเศษจังหวัดตราด สนับสนุนเขตเศรษฐกิจชายแดน (Special Economic Zone : SEZ) รองรับการขยายตัวของเมืองและแก้ไขปัญหาการจราจร เนื่องจากจังหวัดตราดได้รับการจัดตั้งให้พัฒนาเป็นหนึ่งในเขตพัฒนาเศรษฐกิจพิเศษในระยะแรก โดยตั้งเป้าเป็นศูนย์กลางการค้าการขนส่งต่อเนื่องระหว่างประเทศและเป็นศูนย์กลางการบริการด้านการท่องเที่ยวระดับภูมิภาค อีกทั้งยังเป็นประตูการค้าชายแดน มีด่านการค้าบ้านหาดเล็ก ซึ่งมีศักยภาพในการเป็นศูนย์กระจายสินค้า สามารถเชื่อมโยงกับเขตเศรษฐกิจพิเศษเกาะกง ราชอาณาจักรกัมพูชา
โดยที่ผ่านมากรมทางหลวงได้ขยายเส้นทางดังกล่าวเป็น 4 ช่องจราจรแล้วเสร็จระยะทางรวม 65.550 กิโลเมตร ซึ่งขณะนี้คงเหลือช่วงสุดท้าย ตอน ทางแยกเข้า ต.ไม้รูด - บ.คลองจาก ระยะทางประมาณ 23.450 กิโลเมตร รัฐมนตรีว่าการกระทรวงคมนาคมจึงผลักดันให้แล้วเสร็จภายในปี 2564 ซึ่งหากโครงการแล้วเสร็จจะเสริมสร้างโครงข่ายทางหลวงให้สมบูรณ์ตลอดเส้นทาง 89 กิโลเมตร
กรมทางหลวง รับมอบนโยบายดังกล่าว โดยสํานักก่อสร้างทางที่ 2 เร่งดําเนินโครงการก่อสร้างทางหลวงหมายเลข 3 (ถนนสุขุมวิท) สาย ตราด - หาดเล็ก ตอนทางแยกเข้า ต.ไม้รูด - บ.คลองจาก จุดเริ่มต้นโครงการ กม.454+390 (กม.เก่า กม.55+300) – กม.477+840 (กม.เก่า กม.78+750 ) ระยะทางประมาณ 23.450 กิโลเมตร ซึ่งผ่านพื้นที่อําเภอเมืองตราด และอําเภอคลองใหญ่ จังหวัดตราด ก่อสร้างเป็นมาตรฐานทางชั้นพิเศษ 4 ช่องจราจร ผิวทาง Asphalt Concrete Surface กว้างช่องละ 3.50 เมตร ไหล่ทางด้านนอกกว้าง 2.50 เมตร รวมงานก่อสร้างสะพานคอนกรีตอีก 7 แห่ง และก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชนจํานวน 11 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 985,471,490 บาท ปัจจุบันการก่อสร้างคืบหน้าประมาณ 85% คาดว่าจะก่อสร้างจะแล้วเสร็จประมาณเดือน พฤศจิกายน 2564 นี้
ทั้งนี้ เมื่อโครงการก่อสร้างแล้วเสร็จจะเป็นเส้นทางที่มีความสําคัญด้านการสัญจรของประชาชนในพื้นที่ ส่งเสริมการขนส่งสินค้า การท่องเที่ยว และเป็นเส้นทางที่เชื่อมต่อการเดินทางระหว่างประเทศไทยกับราชอาณาจักรกัมพูชา ที่มีอัตราการเพิ่มของปริมาณรถสูงขึ้นอย่างต่อเนื่อง ช่วยส่งเสริมคุณภาพชีวิต เศรษฐกิจ และสังคมของจังหวัดตราด รวมถึงช่วยสนับสนุนโครงการพัฒนาระเบียบเศรษฐกิจพิเศษภาคตะวันออก (EEC) ของประเทศไทยอีกด้วย
รัฐบาลไทย-ข่าวทำเนียบรัฐบาล-PM is confident that Thailand is ready to welcome all tourists with an exemption from the 'Thailand Pass' starting on July 1
วันพฤหัสบดีที่ 30 มิถุนายน 2565
PM is confident that Thailand is ready to welcome all tourists with an exemption from the 'Thailand Pass' starting on July 1
PM is confident that Thailand is ready to welcome all tourists with an exemption from the 'Thailand Pass' starting on July 1
On June 29, 2022, The Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, expressed his confidence that all Thai agencies are prepared to welcome tourists. As The Centre for Covid-19 Situation Administration (CCSA) has agreed to relax preventive measures and control diseases for entering the country by approved the removal of the Thailand Pass registration scheme or CoE for foreigners, effective 1 July 2022. Foreign nationals are only required to show proof of either a certificate of vaccination or the results of the COVID test if have not been fully vaccinated. Besides, the Prime Minister also reminded Ministry of Public Health, Ministry of Tourism and Sports, and related agencies to prepare systems and staffs in the area appropriately, as tourism is a major source of income for the country’s economy. However, the Prime Minister confirmed that there is no fear of a re-emergence of the COVID-19 outbreak because Thailand underlines safe tourism, and the most fundamental thing is to adhere the universal prevention measures, for example, social distancing, washing hands, and still recommending masks to be always worn.
As of today, there have been 2,569 new cases of COVID-19 reported, with 2,569 domestic cases and 0 foreign cases, as well as 14 fatalities. 23,029 people have received treatment, and 1,984 recovered patients have gone home. Since January 1, there are 2,296,785 confirmed patients, 2,298,063 people have recovered from diseases, and 665 pneumonia patients have been admitted to hospitals.
รัฐบาลไทย-ข่าวทำเนียบรัฐบาล-ครม. อนุมัติ 3,800 ล้านบาท ป้องกันน้ำท่วม - บรรเทาภัยแล้ง พื้นที่เสี่ยง 9 จว.
วันพฤหัสบดีที่ 16 กันยายน 2564
ครม. อนุมัติ 3,800 ล้านบาท ป้องกันน้ําท่วม - บรรเทาภัยแล้ง พื้นที่เสี่ยง 9 จว.
....
ครม. อนุมัติงบกลาง 3,851.2251 ล้านบาท ดําเนินโครงการสนับสนุนการบริหารจัดการทรัพยากรน้ําเพื่อป้องกันการเกิดอุทกภัย ปี 2564 และบรรเทาปัญหาภัยแล้ง ปี 2564/65 สําหรับพื้นที่เสี่ยง 9 จังหวัด ได้แก่ กําแพงเพชร เชียงราย นครศรีธรรมราช พะเยา พัทลุง พิจิตร ยโสธร สระบุรี และหนองคาย
.
เช่น โครงการซ่อมแซมอาคารชลศาสตร์เพื่อเพิ่มประสิทธิภาพการเก็บน้ําและระบายน้ํา โครงการพัฒนาน้ําบาดาลเพื่อความมั่นคงระดับชุมชน โครงการพัฒนาน้ําบาดาลเพื่อการอุปโภคบริโภค และโครงการขุดลอกเพื่อเพิ่มประสิทธิภาพการเก็บและระบายน้ํา เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งเดินหน้าเศรษฐกิจ BCG เพิ่มช่องทางสร้างรายได้ให้ประเทศและประชาชน 4 ปี EEC อนุมัติการลงทุนแล้วกว่า 1.6 ล้านล้านบาท คิดเป็นร้อยละ 94 ของเป้าหมายมูลค่าการลงทุน
วันพุธที่ 17 พฤศจิกายน 2564
โฆษกรัฐบาลเผย นายกฯ เร่งเดินหน้าเศรษฐกิจ BCG เพิ่มช่องทางสร้างรายได้ให้ประเทศและประชาชน 4 ปี EEC อนุมัติการลงทุนแล้วกว่า 1.6 ล้านล้านบาท คิดเป็นร้อยละ 94 ของเป้าหมายมูลค่าการลงทุน
โฆษกรัฐบาลเผย นายกฯ เร่งเดินหน้าเศรษฐกิจ BCG เพิ่มช่องทางสร้างรายได้ให้ประเทศและประชาชน 4 ปี EEC อนุมัติการลงทุนแล้วกว่า 1.6 ล้านล้านบาท คิดเป็นร้อยละ 94 ของเป้าหมายมูลค่าการลงทุน 1.7 ล้านล้านบาท
นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มุ่งมั่นที่จะพัฒนาเศรษฐกิจของประเทศ โดยเฉพาะการสร้างความมั่นคง ก้าวหน้า ทั้งด้านเศรษฐกิจ สังคม วางรากฐานเพื่อการเจริญเติบโตอย่างยั่นยืน รวมทั้งส่งเสริมภาคการผลิตและบริการให้มีความแข็งแรง ภายใต้นโยบาย เศรษฐกิจ BCG ขับเคลื่อนเศรษฐกิจ สร้างช่องทางสร้างรายได้ใหม่ๆ ให้กับประชาชนและประเทศ
ยอดขอรับการส่งเสริมการลงทุนของ BOI ตั้งแต่เดือนมกราคม – กันยายน 2564 จํานวน 1,271 โครงการ วงเงินรวม 520,053.8 ล้านบาท ขณะที่ ตั้งแต่ 2561 – 2564 โครงการเขตพัฒนาพิเศษภาคตะวันออก (EEC) ที่มีการอนุมัติการลงทุนแล้ว ตั้งแต่ 2561 – 2564 ประมาณ 1,605,465 ล้านบาท หรือ 4.5 หมื่นล้านดอลลาร์สหรัฐ คิดเป็น ร้อยละ 94 ของเป้าหมายมูลค่าการลงทุน (ปื 2561-2565 ) จํานวน 1.7 ล้านล้านบาท ประกอบด้วย รัฐ-เอกชนร่วมลงทุน 4 โครงการโครงสร้างพื้นฐานหลัก จํานวน 633,635 ล้านบาท ออกบัตรส่งเสริมการลงทุน โดย BOI จํานวน 889,840 ล้านบาท และงบบูรณาการ จํานวน 82,000 ล้านบาท
นายธนกร กล่าวว่า นอกจากนี้ นายกรัฐมนตรียังขับเคลื่อนพัฒนาเศรษฐกิจแบบองค์รวมตาม BCG Model ได้แก่ เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และ เศรษฐกิจสีเขียว (Green Economy) ซึ่ง BCG เป็นการพัฒนาเศรษฐกิจควบคู่ไปกับการพัฒนาสังคมและการรักษาสิ่งแวดล้อมให้เกิดความสมดุล มั่นคงและยั่งยืน และลดก๊าซเรือนกระจก สอดคล้องกับนโยบายรัฐบาล วิสัยทัศน์และถ้อยแถลงของนายกรัฐมนตรีในที่ประชุม COP 26 เน้นการเติบโตอย่างเป็นมิตรต่อสิ่งแวดล้อมและลดก๊าซเรือนกระจก
นายกรัฐมนตรี ยังให้ความสําคัญในการยกระดับฐานรายได้ของประชาชนรายครัวเรือน โดยมอบหมายหน่วยงานที่เกี่ยวข้องศึกษาหาข้อมูล เพื่อนํามาสู่การแก้ไขปัญหาผ่านคณะต่าง ๆ ในการทํางาน ควบคู่กับการหารายได้ของประเทศเพิ่มขึ้นด้วย โดยเฉพาะการใช้ศักยภาพของประเทศในเรื่องความหลากหลายทางชีวภาพ นํามาวิจัยให้เกิดมูลค่าสูงสุด เร่งพัฒนายกระดับภาคเกษตรกรรม ภาคอุตสาหกรรมที่เป็นมิตรต่อสิ่งแวดล้อม และภาคบริการของประเทศไปสู่การใช้เทคโนโลยีและวิจัยนวัตกรรมในการสร้างมูลค่าเพิ่มให้ได้ ที่สําคัญ คือคนไทยทุกระดับสามารถเข้าถึงบริการพื้นฐาน ระบบสวัสดิการ และกระบวนการยุติธรรมได้อย่างเท่าเทียมกัน
.........................................
รัฐบาลไทย-ข่าวทำเนียบรัฐบาล-นายกฯ สั่งเร่งแก้กฎหมายฟอกเงิน เอาผิดเครือข่ายบัญชีม้า สกัดเส้นทางโอนเงินมิจฉาชีพ
วันอาทิตย์ที่ 13 มีนาคม 2565
นายกฯ สั่งเร่งแก้กฎหมายฟอกเงิน เอาผิดเครือข่ายบัญชีม้า สกัดเส้นทางโอนเงินมิจฉาชีพ
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามความคืบหน้าการแก้ไขปัญหาอาชญากรรมทางออนไลน์ ทั้งจากแก๊งคอลเซ็นเตอร์หลอกลวงให้โอนเงิน และกรณีอื่นที่เกิดขึ้นในหลายรูปแบบ
.
ขณะนี้สํานักงานป้องกันและปราบปรามการฟอกเงิน (ปปง.) ได้เสนอแก้ไข พ.ร.บ.ป้องกันและปรามปรามการฟอกเงิน ซึ่งได้กําหนดให้ผู้ที่เกี่ยวข้องกับการเปิดบัญชีม้า หรือบัญชีทางผ่านเพื่อรับโอนเงินระหว่างเหยื่อและมิจฉาชีพ จะต้องมีความผิดตามกฎหมายฟอกเงิน มีทั้งโทษจําคุกและโทษปรับ ซึ่งจะช่วยแก้ไขปัญหาบัญชีม้าและสกัดเส้นทางการรับและโอนเงินของมิจฉาชีพ
.
พร้อมสั่งการให้หน่วยงานที่เกี่ยวข้องเร่งรัดแก้ไขกฎหมายให้ได้มีผลบังคับโดยเร็ว เพื่อเป็นเครื่องมือให้เจ้าหน้าที่ตํารวจใช้ปราบปรามการกระทําผิด ลดปัญหาความเดือดร้อนของประชาชน และเร่งให้ความรู้กับประชาชนว่าการรับจ้างเปิดบัญชีม้า เป็นความผิดตามกฎหมาย เพื่อจะได้ไม่ทําความผิดหรือถูกหลอกลวงให้กระทําผิด
.
อ่านเพิ่มเติม คลิกhttps://www.thaigov.go.th/news/contents/details/52403
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- 4 มาตรการ V U C A
วันจันทร์ที่ 15 พฤศจิกายน 2564
4 มาตรการ V U C A
#สํานักงานปลัดกระทรวงกลาโหม
ที่มา : กรมควบคุมโรค
รัฐบาลไทย-ข่าวทำเนียบรัฐบาล-นายกฯ ตอบรับเข้าร่วมประชุมผู้นำด้านน้ำแห่งภูมิภาคเอเชีย - แปซิฟิก ตามคำเชิญ นายกฯ ญี่ปุ่น ร่วมขับเคลื่อนปฏิญญาคุมาโมโตะ
วันอังคารที่ 19 เมษายน 2565
นายกฯ ตอบรับเข้าร่วมประชุมผู้นําด้านน้ําแห่งภูมิภาคเอเชีย - แปซิฟิก ตามคําเชิญ นายกฯ ญี่ปุ่น ร่วมขับเคลื่อนปฏิญญาคุมาโมโตะ
นายกฯ ตอบรับเข้าร่วมประชุมผู้นําด้านน้ําแห่งภูมิภาคเอเชีย - แปซิฟิก ตามคําเชิญ นายกฯ ญี่ปุ่น ร่วมขับเคลื่อนปฏิญญาคุมาโมโตะ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า พลเอกประยุทธ์ จันทรโอชา นายกรัฐมนตรีตอบรับเข้าร่วมการประชุมระดับผู้นําด้านน้ําแห่งภูมิภาคเอเชีย - แปซิฟิก ครั้งที่ 4 ภายใต้หัวข้อ “Water for Sustainable Development - Best Practices and the Next Generation” ระหว่างวันที่ 23-24 เมษายน 2565 ณ เมืองคุมาโมโตะ ประเทศญี่ปุ่น ผ่านระบบวีดิทัศน์แบบถ่ายทอดสด ตามคําเชิญของนายคิชิดะ ฟูมิโอะ นายกรัฐมนตรีญี่ปุ่น ซึ่งวันนี้ ครม.เห็นชอบร่างปฏิญญาคุมาโมโตะ (Kumamoto Declaration) สําหรับการประชุมระดับผู้นําด้านน้ําแห่งภูมิภาคเอเชีย - แปซิฟิก ครั้งที่ 4 (4th Asia – Pacific Water Summit : 4th APWS) ตามที่สํานักงานทรัพยากรน้ําแห่งชาติเสนอ สําหรับสาระสําคัญของร่างปฏิญญาประกอบด้วย 4 ประเด็นสําคัญ ดังนี้
1. ความท้าทายและการฟื้นฟูจากการแพร่ระบาดของโรคโควิด-19 เนื่องจากการระบาดของโรคโควิด-19 เป็นอุปสรรคต่อการบริหารจัดการภัยพิบัติและการจัดหาน้ํา รวมทั้งการเข้าถึงน้ําที่สะอาด ปลอดภัย ประกอบกับอุทกภัยและภัยแล้งที่เกิดขึ้นซ้ําซาก ก่อให้เกิดความเสียหายต่อภูมิภาคต่าง ๆ ทั่วโลก โดยภาคส่วนที่เกี่ยวข้องกับการจัดการน้ําจะมีบทบาทสําคัญในการแก้ปัญหาดังกล่าว
2. เสริมสร้างความเข้มแข็งให้แก่ภาคส่วนที่เกี่ยวข้องกับการจัดการน้ํา โดยอาศัยกระบวนการมีส่วนร่วมของทุกภาคส่วนที่เปิดกว้างและโปร่งใส ส่งเสริมการใช้พลังงานน้ําควบคู่กับการลดการเกิดภัยพิบัติ
3.การเร่งรัดการปฏิบัติ อาทิ
1) การส่งเสริมความร่วมมือขององค์กรด้านน้ําและภาคประชาสังคม
2) การลงทุนด้านน้ําโดยรัฐบาล องค์กรนานาชาติ สถาบันการเงิน เอกชน และชุมชนท้องถิ่น
3) การใช้วิทยาศาสตร์และเทคโนโลยีแก้ปัญหาด้านน้ํา
4. ผลลัพธ์การประชุมในครั้งนี้ จะนําไปหารือในเวทีด้านน้ําระดับโลก อาทิ การประชุมทบทวนการดําเนินการด้านน้ําในห้วงครึ่งแรกของทศวรรษฯ (Midterm Review of the Water Action Decade) ของสหประชาชาติ ซึ่งจะจัดขึ้นในเดือนมีนาคม 2566 การประชุมเวทีหารือระดับสูงทางการเมือง (High - level Political Forum) การประชุมเวทีระดับโลกว่าด้วยการลดความเสี่ยงจากภัยพิบัติ (Global Platform for Disaster Risk Reduction) การประชุมว่าด้วยการเปลี่ยนแปลงสภาพภูมิอากาศของสหประชาชาติ (UN Climate Change Conference) การประชุมสุดยอดผู้นําจี 7 (G7 Summit) และการประชุมสุดยอดผู้นําจี 20 (G20 Summit)
รัฐบาลไทย-ข่าวทำเนียบรัฐบาล-PM closely follows up on implementation of measures against energy price hike
วันพุธที่ 23 มีนาคม 2565
PM closely follows up on implementation of measures against energy price hike
PM closely follows up on implementation of measures against energy price hike
March 23, 2022, government spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha had been well aware of people's plights as a result of the energy price hike. The ongoing Russia-Ukraine conflict has impacted cost for production, transport and logistics, resulting in the higher cost of living. In light of this, the Government has implemented additional measures to curb energy price hike and mitigate the plights of over 40 million people under the budget framework of no less than 50 billion Baht. These measures are:
1. 20 million household users of not more than 300 electricity units per month: reduction of FT by 22 satang per unit for 4 months (May - August)
2. 11.2 million employers and employees under Section 33: reduction in the contributions to the social security fund from 5% to 1% during May and July
3. 9 million farmers: to be benefited from the Government’s solutions to feed and fertilizer shortage and price hike
4. 3.6 million state welfare card holders: an increase of monthly subsidy for the purchase of cooking gas from 45 to 100 Baht for 3 months
5. 1.9 million employees under Section 39: reduction in the contributions to the social security fund from 9% to 1.9% during May and July
6. 157,000 motorcycle taxi drivers: the discount of gasohol by 5 Baht/liter for the total of 50 liters for 3 months
7. 1,500 street vendors with state welfare card: the discount of 100 baht per month for the purchase of cooking gas for 3 months
8. Taxi drivers under the PTT’s “Same Breath” campaign: the purchase of LPG for vehicular use at 13.62 baht/kg (10,000 Baht/month) for 3 months
9. Retail price for diesel to be pegged at 30 Baht/liter
10. Retail price for NGV to be pegged at 15.59 Baht/kg
According to the Government Spokesperson, these measures will help mitigate the energy price hike impact. It is expected that Thai economy will continue to grow by no less than 3%. The Prime Minister instructed all concerned agencies to put utmost effort in alleviating people’s cost of living burden, and in solving household debts through implementing both short, medium, and long-term plans. He has constantly insisted that the Government would not leave anyone behind. “Thailand transformation” will be pushed forward to create economic opportunity, new jobs and income for the Thai people.
รัฐบาลไทย-ข่าวทำเนียบรัฐบาล-การชี้แจงประเด็นการลักลอบนำเข้าบุหรี่หนีภาษี
วันพฤหัสบดีที่ 9 กันยายน 2564
การชี้แจงประเด็นการลักลอบนําเข้าบุหรี่หนีภาษี
สมาคมการค้ายาสูบไทยได้รับการร้องเรียนจากร้านค้าเกี่ยวกับปัญหาบุหรี่หนีภาษี ทําให้ร้านค้าที่ถูกกฎหมายได้รับผลกระทบจากการจําหน่ายสินค้าไม่ได้ และปัญหาบุหรี่เถื่อนที่เข้ามาเป็นจํานวนมากอย่างไม่เกรงกลัวต่อกฎหมาย โดยเฉพาะในพื้นที่จังหวัดสงขลา พัทลุง และสตูล
กรมสรรพสามิตขอชี้แจง ดังนี้
จากการที่บุหรี่ในประเทศปรับราคาสูงขึ้นและสูงกว่าประเทศเพื่อนบ้าน ผู้บริโภคส่วนหนึ่งจึงหันไปสูบบุหรี่ที่มีราคาถูกหรือยาเส้นม้วนเอง สําหรับในพื้นที่ภาคใต้ผู้บริโภคส่วนใหญ่หันไปสูบบุหรี่หนีภาษีหรือบุหรี่เถื่อนซึ่งมีราคาที่ถูกกว่า ส่งผลให้เกิดการลักลอบนําเข้าบุหรี่หนีภาษีเพิ่มมากขึ้น ซึ่งในปัจจุบันมีเส้นทางการค้าบุหรี่หนีภาษีจากประเทศเพื่อนบ้านที่ติดต่อกับชายแดนของประเทศไทยอย่างต่อเนื่องผ่านทางด่านชายแดน เช่น สระแก้ว ปัตตานี จันทบุรี สตูล สงขลาและจังหวัดต่าง ๆ ที่เป็นศูนย์กลางทางการค้า
กรมสรรพสามิตได้ให้ความสําคัญกับปัญหาการลักลอบนําเข้าบุหรี่หนีภาษีที่เกิดขึ้น จึงได้มีมาตรการป้องกันและปราบปรามบุหรี่หนีภาษี ดังนี้
1. จัดทําแผนประจําปีอย่างต่อเนื่องภายใต้โครงการป้องกันและปราบปราบบุหรี่เถื่อน และทําแผนเฉพาะกิจในการปราบปรามบุหรี่ผิดกฎหมาย ซึ่งระดมกําลังเจ้าหน้าที่ที่รับผิดชอบปราบปรามบริเวณชายแดน พร้อมให้ความช่วยเหลือในการปฏิบัติงานของสํานักงานสรรพสามิตภาคและสํานักงานสรรพสามิตพื้นที่
2. จัดตั้งศูนย์ปราบปรามสินค้าออนไลน์ เพื่อเฝ้าระวังและติดตามจับกุมผู้กระทําผิดและผู้ต้องสงสัยทางอินเตอร์เน็ตและสื่อสังคมออนไลน์
3. บูรณาการการทํางานร่วมกับหน่วยงานที่เกี่ยวข้องกับการป้องกันและปราบปรามบุหรี่หนีภาษี เช่น กรมศุลกากร ตํารวจ ทหาร เพื่อสกัดกั้นการลักลอบบุหรี่หนีภาษี
ซึ่งจากมาตรการดังกล่าว ทําให้ในปีงบประมาณ พ.ศ. 2564 กรมสรรพสามิตสามารถจับกุมผู้กระทําผิดเกี่ยวกับสินค้าบุหรี่ผิดกฎหมายได้ทั้งสิ้น จํานวน 6,252 คดี ของกลางจํานวน 1,404,782 ซอง เปรียบเทียบปรับและประมาณการค่าปรับเป็นเงินรวม 1,248,452,588.22 บาท โดยเป็นการจับกุมผู้กระทําผิดในเขตพื้นที่ชายแดนไทย-มาเลเซีย จํานวน 1,792 คดี ของกลางจํานวน 815,981 ซอง เปรียบเทียบปรับและประมาณการค่าปรับเป็นเงินรวม 1,063,263,273.57 บาท ทั้งนี้ กรมสรรพสามิตจะติดตาม ป้องกันและปราบปรามการลักลอบนําเข้าบุหรี่เถื่อนอย่างเข้มงวด เพื่อสร้างความเป็นธรรมและความมั่นใจให้แก่ผู้ประกอบการที่เสียภาษีโดยสุจริต
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวงคมนาคม เข้าร่วมพิธีเปิดการประชุม Ministerial Transport Conference for Landlocked Developing Countries
วันจันทร์ที่ 15 สิงหาคม 2565
นายพิศักดิ์ จิตวิริยะวศิน รองปลัดกระทรวงคมนาคม เข้าร่วมพิธีเปิดการประชุม Ministerial Transport Conference for Landlocked Developing Countries
ในวันที่ 15 สิงหาคม 2565 ณ ห้องประชุมกระทรวงคมนาคม
นายพิศักดิ์ จิตวิริยะวศิน รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง เป็นผู้แทนประเทศไทยเข้าร่วมพิธีเปิดการประชุม Ministerial Transport Conference for Landlocked Developing Countries ผ่านระบบการประชุมทางไกล ร่วมกับผู้แทนจากสํานักงานนโยบายและแผนการขนส่งและจราจร และผู้แทนจากกองการต่างประเทศ สํานักงานปลัดกระทรวงคมนาคม ในวันที่ 15 สิงหาคม 2565 ณ ห้องประชุมกระทรวงคมนาคม
การประชุม Ministerial Transport Conference for Landlocked Developing Countries มีวัตถุประสงค์เพื่อทบทวนความคืบหน้าด้านการขนส่งที่ยั่งยืนและเป้าหมายการพัฒนาอย่างยั่งยืนที่เกี่ยวข้อง พร้อมหารือเกี่ยวกับผลกระทบของการแพร่ระบาดของโรคติดเชื้อไวรัส COVID-19 และความท้าทายต่าง ๆ การทบทวนบทบาทที่สําคัญของการขนส่งในการฟื้นฟูภายหลังการแพร่ระบาดโรคติดเชื้อไวรัส COVID-19 รวมถึงการแก้ไขและปรับตัวจากการเปลี่ยนแปลงของสภาพภูมิอากาศ การแลกเปลี่ยนความรู้ ประสบการณ์ นวัตกรรมสําหรับการจัดสรรงบประมาณด้านโครงสร้างพื้นฐาน และการหารือเพื่อกําหนดข้อแนะนําและโอกาสสําหรับเสริมสร้างการพัฒนาและบํารุงรักษาโครงสร้างพื้นฐานด้านการขนส่งในกลุ่ม LLDCs การยกระดับความร่วมมือระหว่างประเทศด้านการขนส่ง และเสริมสร้างความแข็งแกร่งในการสร้างความร่วมมือด้านการเชื่อมโยงด้านการขนส่งเพื่อประโยชน์ของกลุ่มประเทศ LLDCs โดยจัดขึ้นระหว่างวันที่ 15 - 16 สิงหาคม 2565 ผ่านรูปแบบการประชุมแบบผสมผสาน ณ กรุงอาซาบัต เติร์กเมนิสถาน และผ่านระบบการประชุมทางไกล
สําหรับพิธีเปิดการประชุม Ministerial Transport Conference for Landlocked Developing Countries ได้มีการกล่าวถ้อยแถลงของนาย Sedar Berdimuhamedov ประธานาธิบดีเติร์กเมนิสถาน การนําเสนอถ้อยแถลงจากนาย Antonio Guterres เลขาธิการสหประชาชาติ และการกล่าวถ้อยแถลงจากผู้บริหารระดับสูงขององค์การสหประชาชาติและองค์ระหว่างประเทต่าง ๆ ที่เกี่ยวข้องภายใต้หัวข้อ การเสริมสร้างการเชื่อมโยงด้านการขนส่งสําหรับการฟื้นฟูที่ยั่งยืนของกลุ่มประเทศกําลังพัฒนาที่ไม่มีทางออกสู่ทะเล (Landlocked Developing Countries: LLDCs) จากสถานการณ์การแพร่ระบาดของโรคติดเชื้อไวรัส COVID-19 โดยมีรัฐมนตรีด้านการขนส่งจากกลุ่มประเทศ LLDCs จํานวน 32 ประเทศ กลุ่มประเทศทางผ่าน (transit countries) และประเทศผู้บริจาค ผู้แทนจากองค์การสหประชาชาติและองค์การระหว่างประเทศที่เกี่ยวข้อง สถานบันทางการเงิน ภาคเอกชน ภาควิชาการ และภาคส่วนต่าง ๆ ที่เกี่ยวข้องเข้าร่วมประชุมด้วย
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมสหกรณ์ออมทรัพย์สาธารณสุขปัตตานี
วันพฤหัสบดีที่ 30 มิถุนายน 2565
รมช.มนัญญา ตรวจเยี่ยมสหกรณ์ออมทรัพย์สาธารณสุขปัตตานี
หนุนใช้แอปพลิเคชั่นตรวจสอบความเคลื่อนไหวด้านการเงิน ป้องกันการทุจริต
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่จังหวัดปัตตานี ตรวจเยี่ยมสหกรณ์ออมทรัพย์สาธารณสุขปัตตานี จํากัด โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายณัฐกฤช สิทธิโอสถ รองผู้ว่าราชการจังหวัดปัตตานี นายโสภณ บุญพรหม ประธานกรรมการสหกรณ์ออมทรัพย์สาธารณสุขปัตตานี จํากัด คณะกรรมการ ฝ่ายจัดการสหกรณ์ และสมาชิก ให้การต้อนรับ ณ สหกรณ์ออมทรัพย์สาธารณสุขปัตตานี จํากัด อําเภอเมือง จังหวัดปัตตานี
รัฐมนตรีช่วยว่าการกระทรวงเกษตรและสหกรณ์ กล่าวว่า การกํากับดูแลสหกรณ์ ที่มุ่งเน้นการจัดการที่ทันท่วงที ร่วมกันคิด ร่วมกันทํางาน เพื่อป้องกันไม่ให้เกิดปัญหาทุจริตในสหกรณ์ ควบคู่กับการให้ความสําคัญในการดูแลพี่น้องสมาชิกสหกรณ์และเกษตรกร ให้อยู่ดี มีกิน เป็นเรื่องที่สําคัญที่ต้องช่วยกันทํางาน การยกระดับสหกรณ์ให้มีมาตรฐานสูงขึ้น การช่วยกันสร้างศรัทธา และความเชื่อมั่นกับระบบสหกรณ์ รวมทั้งการทํางานเชิงพัฒนา ทั้งด้านการส่งเสริมสหกรณ์ การพัฒนาอาชีพของสมาชิกสหกรณ์ การลดภาระหนี้สินสมาชิกสหกรณ์ ก็ยังเป็นภารกิจสําคัญที่ต้องร่วมแรงร่วมใจกันขับเคลื่อนต่อไป
“รัฐบาลได้ให้การสนับสนุนการทํางานเพื่อให้การกํากับดูแลสหกรณ์ให้ดําเนินงานเป็นไปตามกฎหมาย ระเบียบ ข้อบังคับ และอื่น ๆ ที่เกี่ยวข้องให้มีประสิทธิภาพมาโดยตลอด เพื่อยกระดับศักยภาพสถาบันเกษตรกร และพัฒนาสหกรณ์ให้มีความเข้มแข็งอย่างยั่งยืน สามารถสร้างความเข้มแข็ง และความมั่นคงให้กับสหกรณ์ ซึ่งจะเป็นผลดีกับสมาชิก อีกทั้งยังให้ความสําคัญกับการนําแอพพลิเคชั่นต่างๆ มาใช้เป็นเครื่องมือในการทํางาน เพื่อเป็นช่องทางการติดต่อสื่อสาร หรือส่งต่อบริการต่างๆ ระหว่างกัน ซึ่งเมื่อสหกรณ์ได้นําเอาแอพลิเคชั่นมาใช้ ก็จะเป็นการอํานวยความสะดวกให้สมาชิก สามารถเข้าถึงข้อมูล หรือบริการต่างๆ และใช้เป็นช่องทางตรวจสอบความเคลื่อนไหวทางการเงินของตนเองได้ นับเป็นการป้องกันการทุจริตอีกทางหนึ่งด้วย” รมช.มนัญญา กล่าว
สําหรับสหกรณ์ออมทรัพย์สาธารณสุขปัตตานี จํากัด จดทะเบียนจัดตั้งตามพระราชบัญญัติสหกรณ์ปี พ.ศ.2542 เมื่อวันที่ 22 พฤศจิกายน 2547 มีวัตถุประสงค์สําคัญ ตามอุดมการณ์และหลักการสหกรณ์ ภายใต้วิสัยทัศน์ที่ว่า “สมาชิกมั่งคั่ง สหกรณ์มั่นคง” สมาชิกของสหกรณ์ ประกอบด้วย ข้าราชการ พนักงานราชการ ลูกจ้างประจํา และพนักงานกระทรวงในสังกัดสํานักงานสาธารณสุขจังหวัดปัตตานี ปัจจุบันมีสมาชิก 1,837 คน มีทุนดําเนินงานกว่า 894 ล้านบาท ตลอดระยะเวลาที่ผ่านมา สหกรณ์ดําเนินกิจการตามหลักธรรมาภิบาล มุ่งเน้นพัฒนาศักยภาพบุคลากร และสมาชิกอย่างต่อเนื่อง ส่งเสริมการมีส่วนร่วม รวมถึงได้พัฒนา Mobile Application เพื่อให้สมาชิกได้เข้าถึงข้อมูลของตนเองได้อีกด้วย.